Els alumnes de l'IES nº1 i Antoni Llidó se sumen a l'acció de 'Vaga Global pel Clima'
15 març 2019 - 14: 04
Els dos centres d'educació secundaria de Xàbia s'han adherit a la convocatòria de l'activista sueca Greta Thunberg participant en la Vaga Global pel Clima que havia prevista per avui divendres 15 de març.
En el cas de l'IES nº1 de Xàbia, la iniciativa ha estat duta a terme per un alumne del centre, Alberto Aceituno, que després de seguir el moviment de l'activista sueca, va proposar als seus companys i al centre dur a terme una acció similar enfocada a la contaminació de plàstic.
Concentrats al pati del centre amb cartells, dos dels alumnes, Alberto i Candela, han llegit un manifest en el qual posaven en valor prendre mesures contra la contaminació del medi ambient i els efectes que està generant com l'augment de la temperatura.
Tots dos han subratllat la importància de buscar una solució per part de tota la societat, "Perquè la solució és a les nostres mans". Així mateix, després de la lectura, estudiants de 4º de l'ESO i 1º i 2º de Batxillerat de l'IES nº1 s'han traslladat fins al Primer Muntanyar on han realitzat una recollida de plàstics, papers i deixalles contaminants.
Per la seva banda, els alumnes de l'IES Antoni Llidó, concretament dels cursos de 3º i 4º de l'ESO i 2º de Batxiller també s'han adherit a aquesta convocatòria duent a terme la recollida de papers, plàstics i burilles pel centre històric de Xàbia .
La professora de filosofia, Elena Ferrando, ha comentat que "Vivim en un poble molt bonic i tot el que tirem a terra va a parar al mar. Volem que agafin consciència de la contaminació i el recollit en el dia d'avui és de molt difícil reciclatge, no és suficient reciclant al contenidor. En general hem de reduir el consum de plàstics i cigars que acaben revertint en la cadena alimentària i volem que els alumnes siguin conscients ".
18 març 2019Benitatxell fa un pas més amb el reciclatge i instal·la contenidors per a l'oli domèstic
Comentaris a "Els alumnes de l'IES nº1 i Antoni Llidó se sumen a l'acció de 'Vaga Global pel Clima'"